Ágústráðstefnan 2020 verður helguð skóla án aðgreiningar – menntun fyrir alla Ákveðið hefur verið að næsta ágústráðstefna Samtaka áhugafólks um skólaþróun verði helguð menntun fyrir alla . Ráðstefnan verður haldin föstudaginn 14. ágúst , væntanlega á höfuðborgarsvæðinu og í samstarfi við fleiri aðila . Áhersla verður meðal annars lögð á að miðla frásögnum af skólastarfi þar sem vel hefur tekist að koma til móts við fjölbreytta nemendahópa . Við biðjum félagsmenn um að senda okkur ábendingar um efni .